খণ্ডখাদ্যক
খণ্ডখাদ্যক ৬৬৫ খ্রিস্টাব্দে প্রাচীন ভারতীয় গণিতবিদ এবং জ্যোতির্বিজ্ঞানী ব্রহ্মগুপ্তের লেখা জ্যোতির্বিজ্ঞান বিষয়ক একটি গ্রন্থ। খণ্ডখাদ্যক অর্থ খাদ্যের গ্রাস বা এক টুকরো খাবার। সংস্কৃত ভাষার আট অধ্যায়ের এই গ্রন্থে ব্রহ্মগুপ্ত গ্রহের দ্রাঘিমাংশ, দৈনিক ঘূর্ণন গতি, চন্দ্র ও সূর্যগ্রহণ, তাদের উদয় ও অস্ত, চন্দ্রকলা এবং গ্রহসংযোগের মতো বিষয়বস্তু আলোচনা করেছেন। প্রাচীন এই গ্রন্থে একটি পরিশিষ্টও রয়েছে, কিছু সংস্করণে যার মাত্র একটি অধ্যায় এবং অন্যান্য সংস্করণে তিনটি অধ্যায় বিদ্যমান। গ্রন্থটি আর্যভট্টের অর্ধরাত্রিকাপক্ষের প্রতিক্রিয়া হিসেবে লেখা হয়েছিল।[স্পষ্টকরণ প্রয়োজন] বইটি আল-বেরুনির নিকট সংস্কৃত ভাষায় পরিচিত ছিল।